Il-kantanta Maltija Federica Falzon, rebbieħa tal-aħħar edizzjoni ta’ Ti Lascio Una Canzone fuq Rai Uno se terġa’ tkun qed isaħħar miljuni ta’ telespettaturi fosthom Taljani u Maltin bil-vuċi tagħha f’programm speċjali għall-festi tal-Milied. L-edizzjoni speċjali li ġew mistiedna għaliha l-mezzo sopran Maltija u Vincenzo Carni, se tkun ippreżentata mill-preżentaturi popolari Antonella Clerici u Bruno Vespa. Il-programm se jkun qiegħed jixxandar fuq Rai Uno fid-19 ta’ Diċembru fid-9.20 p.m. Dan il-programm se jkun f’forma ta’ avventura mimlija sorpiżi li jinkludi mużika, divertiment u bosta mistendin speċjali li kollha kemm huma b’mod dirett mill-Awditorju tal-istazzjon nazzjonali Rai se jkunu qegħdin jesebixxu t-talent tagħhom. Il-mistiedna speċjali jinkludu diversi kantanti u artisti popolari, ħames chefs internazzjonali li se jkunu qed jitkellmu dwar l-aktar platti  popolari Taljani fid-dinja, l-orkestra tal-Maestro Leonardo De Amicis u link dirett ma’ Andrea Bocelli minn Miami.